
RAPORT COMUN
asupra propunerii legislative privind acordarea permiselor 
de conducere cu caracter temporar
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere pe fond cu propunerea legislativă privind acordarea permiselor de conducere cu caracter temporar, trimisă cu adresa     nr. Pl.x. 410 din 28 mai 2007 şi înregistrată cu nr.32/445 din 30.05.2007, respectiv nr. 26/1700 din 04.09.2007. 

Consiliul Legislativ, cu nr. 238/26.02.2007, a avizat favorabil iniţiativa legislativă, cu observaţii şi propuneri care nu au fost însuşite de către iniţiator.
Comisia juridică, de disciplină şi imunităţi, cu nr. Pl-x 410 din 13.06.2007 a avizat negativ propunerea legislativă. 

Guvernul, prin punctul său de vedere, trimis cu adresa nr. 637 din 16.03.2007, nu susţine adoptarea acestei iniţiative legislative.

Propunerea legislativă urmăreşte reglementarea eliberării primului permis de conducere auto pe o perioadă de probă de 2 ani, precum şi stabilirea unui regim sancţionator special. 
2. Iniţiativa legislativă face parte din categoria legilor organice, potrivit prevederilor art. 73 din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii Pătuleanu Marin, secretar de stat pentru relaţia cu Parlamentul, Mircea Alexandru, secretar general adjunct, Nicu Crăcea şi Paul Toma, ofiţeri superiori principali în cadrul Ministerului Internelor şi Reformei Administrative.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.

5. Senatul a respins propunerea legislativă în şedinţa din 23 mai 2007.

6. În conformitate cu prevederile art. 61 şi ale art. 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut propunerea legislativă în şedinţe separate. La şedinţa Comisiei pentru apărare, ordine publică şi siguranţă naţională din 04.09. 2007 au fost prezenţi 18 deputaţi din totalul de 23 de membri, iar la şedinţa Comisiei pentru administraţie publică, amenajarea teritoriului şi echilibru din aceeaşi dată, au fost prezenţi 26 deputaţi din totalul de 29 de membri ai acesteia.

În urma dezbaterilor, membrii Comisiei pentru apărare cu unanimitate de voturi şi cei ai Comisiei pentru administraţie, cu 25 de voturi pentru şi o abţinere, au hotărât să propună Plenului Camerei Deputaţilor respingerea propunerii legislative, întrucât aceasta vizează instituirea unui cadru legislativ distinct şi nu o modificare a cadrului general în materie, respectiv a Ordonanţei de urgenţă a Guvernului nr. 195/2002 privind circulaţia pe drumurile publice, aşa cum impun normele de tehnică legislativă. Totodată, propunerea cuprinde termeni şi expresii neadecvate, care nu sunt definite sau prin care se creează noi atribuţii în sarcina unor servicii publice, necorelate cu normele în vigoare.   
	PREŞEDINTE,

Costică CANACHEU
 
	PREŞEDINTE,

Relu FENECHIU         

Către

BIROUL PERMANENT
AL  CAMEREI  DEPUTAŢILOR
Vă înaintăm, alăturat, RAPORTUL COMUN asupra propunerii legislative privind acordarea permiselor de conducere cu caracter temporar, trimisă cu adresa nr. Pl.x. 410/2007 şi înregistrată cu nr. 32/445 din 30 mai 2007, respectiv             nr. 26/1700 din 4 septembrie 2007. 

În raport cu obiectul şi conţinutul acesteia, propunerea legislativă face parte din categoria legilor ordinare.

	PREŞEDINTE,

Costică CANACHEU
 
	PREŞEDINTE,

Relu FENECHIU                                                  

